# ***§8 Lokale ordensreglar ved Våge skule/SFO 2022/2023***

**Handsama i: Elevrådet, FAU, personalet v/skulen – revidert**

**Vedteke i SU/SMU**

**VÅGE SKULE; TRYGGLEIK - MEISTRING - UTVIKLING**

Skulen vår skal vera ein stad der alle har det godt og kjenner seg trygg.

Desse reglane er i samsvar med Bømlo kommune sitt ordensreglement og har plass under § 8 her.

1. Me skal ha respekt for kvarandre. Det vil seia; me tek omsyn og viser omsorg for kvarandre. Me skal ikkje erta, mobba eller sloss. Du må sjølv setja grenser – STOPP – tyder at du melder deg ut av leiken.
2. Me snakkar fint til og med kvarandre og ikkje skrika høgt. Me bruker positive ord og uttrykk i samtale med andre.
3. Me vil ha eit godt arbeids- og læringsmiljø. Me respekterer klassen sine reglar om arbeidsro i timane.
4. Alle må prøve å gå føre som gode døme. Hugs at dei som er minst lærer av dei større.
5. **Skulen er eit tobakk- og snusfritt område, og skulen sitt uteområde skal til ei kvar tid vera tobakk- og snusfri.**
6. Skulen er eit tyggegummifritt område.
7. Farleg leik er forbode. Den kan til dømes vera kasting av stein eller snøball, eller fekting med pinnar. Sidan det er dei vaksne som har ansvaret, må dei også avgjera kva som er farleg.
8. Me må ta godt vare på heile skulen vår.
9. Me held orden rundt oss.
10. Me respekterer andre sine ting.
11. a) Me skal ikkje ha med private leiketing på skulen.

b) I skuletida skal mobil og mobilklokke stå i mobilskap. Smartklokke/mobilklokke skal i skuletida stå i klokke/dato modus.

1. Det er ikkje lov å sykla på skulen sitt område i skuletida.

***Dersom du syklar til skulen, skal du ha sykkelhjelm. Trafikkreglane seier at det er lurt om du venter med å sykla til skulen til du går i 5.klasse.***

1. Dersom ein elev må vera borte frå skulen, må skulen få melding om dette på førehand. Bruk Vigilo til dette.
2. Dersom ein elev treng fri meir enn to dagar, skal det søkast skriftleg til rektor via Vigilo, 2 veker på førehand. Kontaktlærar kan gje fri inntil to dagar.
3. Kontaktlæraren har ansvaret for å følgja opp brot på ordensreglane.
4. Ved brot på reglar får du munnleg irettesetjing om at dette må du slutta med. Kontaktlærar vert informert.
5. Viss eleven stadig uroar undervisninga kan eleven bli teke ut av klassen. Samtale mellom elev/lærar eventuelt rektor vil alltid følgja.
6. Ved alvorleg brot vert det telefon heim.
7. Dersom naudsynt, kallar skulen eleven og føresette inn til eit møte.